CELEX: C2007/283/17
Language: sl
Date: 2007-11-24 00:00:00
Title: Zadeva C-389/07: Predlog za sprejetje predhodne odločbe, ki ga je 10. avgusta 2007 vložilo AT and Duties Tribunal, Manchester (Združeno kraljestvo) – Azlan Group plc proti Her Majesty's Commissioners of Revenue and Customs

24.11.2007   
            
            
               SL
            
            
               Uradni list Evropske unije
            
            
               C 283/10
            
         Predlog za sprejetje predhodne odločbe, ki ga je 10. avgusta 2007 vložilo AT and Duties Tribunal, Manchester (Združeno kraljestvo) – Azlan Group plc proti Her Majesty's Commissioners of Revenue and Customs
   (Zadeva C-389/07)
   (2007/C 283/17)
   Jezik postopka: angleščina
   Predložitveno sodišče
   AT and Duties Tribunal, Manchester
   Stranki v postopku v glavni stvari
   
      Tožeča stranka: Azlan Group plc
   
      Tožena stranka: Her Majesty's Commissioners of Revenue and Customs
   Vprašanja za predhodno odločanje
   
               1)
            
            
               Ali je treba kombinirano nomenklaturo (Uredba Sveta (EGS) št. 2658/87 (1), kot je bila spremenjena z Uredbo Komisije (ES) št. 1734/96) razlagati tako, kot da določa, da se zadevne reprezentativne vzorce, ki so predmet spora med strankama uvrsti kot „stroje za avtomatsko obdelavo podatkov in njihove enote“ iz tarifne številke 8471 (ali v upoštevne številke iz Poglavja 84, in sicer v tarifno številko 8473)?
            
         
               2)
            
            
               Če je odgovor na prvo vprašanje nikalen glede enega ali več reprezentativnih zadevnih spornih vzorcev: Ali je treba kombinirano nomenklaturo razlagati tako, kot da določa, da se te proizvode uvrsti kot „električne aparate za žično telefonijo in telegrafijo, vključno s telefonskimi aparati z brezžično slušalko ter telekomunikacijskimi aparati za žične sisteme z nosilnim tokom ali za digitalne žične sisteme; videofone“ iz tarifne številke 8517 (ali v upoštevne številke, in sicer v tarifno številko 8517 ali 8548, v skladu z opombo 2(b) ali (c) Oddelka XVI)?
            
         
               3)
            
            
               Ali se te zadevne reprezentativne vzorce spornih proizvodov, ker lahko povežejo lokalna omrežja, lahko uvrsti v poglavje 84, ali imajo ti proizvodi posebno funkcijo, ki ni obdelava podatkov v smislu opombe 5(E) iz poglavja 84?
            
         
               4)
            
            
               Glede na odgovore na zgornja vprašanja, kakšno stališče naj se zavzame glede ohišij?
            
         
      (1)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, str. 1).